ઓલિમ્પિક સ્પોર્ટ્સ તરીકે ક્રિકેટ માટે રિચર્ડસને કહ્યું, ”૨૦૨૪ના ઓલિમ્પિક રમતોત્સવમાં ક્રિકેટનો સમાવેશ કરવા માટે આઈસીસીનાં સભ્ય-રાષ્ટ્રોમાંથી સમૂહમાં અને ખાસ કરી બીસીસીઆઈ તરફથી સહકાર મળવો જરૂરી છે. આઈઓસી (ઇન્ટરનેશનલ ઓલિમ્પિક કાઉન્સિલ)ને બીચ ક્રિકેટ અથવા ટીમ દીઠ છ ખેલાડીની ક્રિકેટમાં રસ નથી અને તે ક્રિકેટનો ટી-૨૦ પ્રકાર ઇચ્છે છે, પણ તે માટે આઈસીસીનાં બધાં સભ્ય-રાષ્ટ્રોની મંજૂરી જરૂરી છે.” રિચર્ડસને જણાવ્યું, ”શું આપણે વધુ એક કે બે ટીમને જોડીને ટૂર્નામેન્ટનો આકાર વધારી શકીએ છીએ કે કેમ? અથવા પહેલા રાઉન્ડમાં પ્રત્યેક ગ્રૂપમાં એક ટીમ. મને લાગે છે કે જો આપણે આવું કર્યું તો પહેલાં તો અમે અન્ય ટીમોને વધુ તક આપીશું અને બીજું, જો તમે બે મેચ ગુમાવી દીધી હોય તો પણ તમારી પાસે પાંચ ટીમના ગ્રૂપમાં આગળ વધવાની તક રહેશે, જ્યારે ચાર ટીમના ગ્રૂપમાં તમે બહાર ફેંકાઈ જાઓ છો.”